Legal Document

Category: 27

Text:
25. ΑΠΟΦΑΣΗ ΥΠΟΥΡΓΩΝ ΕΜΠΟΡΙΟΥ ΚΑΙ ΔΗΜΟΣΙΑΣ ΤΑΞΕΩΣ Αριθ. Φ3/669 της 14/17 Μαΐου 1984 (ΦΕΚ Β΄ 311) Αρχικός και Περιοδικός έλεγχος μετρητών αντλιών παροχής υγραερίου για τροχοφόρα οχήματα. ΄Εχοντας υπόψη: α)Το Νόμ. 400/76 «περί Υπουργικού Συμβουλίου και Υπουργείων». β)Το Π.Δ. 607/76 «περί Οργανισμού του Υπουργείου Εμπορίου». γ)Το άρθρ.8 του Π.Δ. 524/78 «περί κωδικοποιήσεως εις ενιαίον κείμενον των ισχυουσών διατάξεων των αναφερομένων εις την εισαγωγήν εν Ελλάδι του Διεθνούς Συστήματος Μέτρων και Σταθμών». δ)Τα άρθρ.555α και 555β της Αγορανομικής Διάταξης 72/77. ε)Την απόφαση Β3-178/27.2.84 του Πρωθυπουργού και του Υπουργού Εμπορίου «ανάθεση αρμοδιοτήτων στον Υφυπουργό Εμπορίου», αποφασίζουμε: 1.Υπαγωγή σε Αρχικό και Περιοδικό ΄Ελεγχο μετρητών αντλιών παροχής υγραερίου. Ορίζουμε όπως από 1ης Ιουν. 1984 υπόκεινται σε Αρχικό και Περιοδικό ΄Ελεγχο και οι μετρητές αντλίες παροχής υγραερίου για τροχοφόρα οχήματα, εφόσον αυτοί προορίζονται ή χρησιμοποιούνται για εμπορικές συναλλαγές. 2.Νόμιμη μονάδα μετρήσεως. Το αποτέλεσμα των μετρήσεων με τους παραπάνω μετρητές θα αναφέρεται στη νόμιμη μονάδα μετρήσεως της χωρητικότητας, ήτοι το Λίτρο. 3.Αρχικός ΄Ελεγχος. 3.1.Σε Αρχικό ΄Ελεγχο υπόκεινται οι μετρητές παροχής υγραερίου για τροχοφόρα, πριν τεθούν για πρώτη φορά σε κυκλοφορία στη χώρα, με την προϋπόθεση ότι υφίσταται προηγουμένως Υπουργική Απόφαση εγκρίσεως κυκλοφορίας των, σύμφωνα με την απόφαση του Υπουργού Εμπορίου Φ3/2587/78 (άρθρ. 26-29). 3.2.Ο Αρχικό ΄Ελεγχος, που αποβλέπει στη διαπίστωση του γεγονότος ότι οι παραπάνω μετρητές υγραερίου πληρούν τους νόμιμους όρους ακριβούς μετρήσεως, θα διενεργείται από τις κατά τόπους αρμόδιες υπηρεσίες ελέγχου, στους τόπους της οριστικής εγκαταστάσεώς τους, μετά από έγγραφη αίτηση του ενδιαφερομένου. Ο έλεγχος θα βεβαιώνεται με την επικόλληση σε εμφανές σημείο της μετώπης της αντλίας, ειδικού σήματος, χρώματος κυανού, που απεικονίζει το εθνόσημο με τις ενδείξεις «ΑΡΧΙΚΟΣ ΕΛΕΓΧΟΣ-ΔΙΕΥΘΥΝΣΗ ΜΕΤΡΩΝ ΚΑΙ ΣΤΑΘΜΩΝ». 3.3.Για τους ήδη σε λειτουργία μετρητές-αντλίες παροχής υγραερίου για τροχοφόρα οχήματα, η κατά την προηγούμενη παράγραφο αρχική επισήμανση θα πραγματοποιηθεί συγχρόνως με τον κατά τα κατωτέρω Περιοδικό ΄Ελεγχο Μέτρων και Σταθμών τρ. έτους, ο οποίος κατ’ εξαίρεση θεωρείται και Αρχικός έλεγχος αυτών, με καταβολή μόνον των τελών του Περιοδικού ελέγχου. Ο έλεγχος αυτός, αρχικός και συγχρόνως περιοδικός, θα βεβαιώνεται με την επικόλληση αμφοτέρων των σημάτων των ελέγχων αυτών. 4.Περιοδικός ΄Ελεγχος. Εκτός του Αρχικού Ελέγχου, οι μετρητές αντλίες παροχής υγραερίου, θα υπόκεινται και σε ετήσιο Περιοδικό ΄Ελεγχο, προς διαπίστωση του γεγονότος ότι η ακρίβεια αυτών δεν αλλοιώθηκε αφότου υπέστησαν τον Αρχικό ή τελευταίο Περιοδικό έλεγχο. Και ο έλεγχος αυτός θα βεβαιώνεται με την επικόλληση επ’ αυτών ειδικού σήματος το οποίο θα καθορίζει κάθε φορά η Δ/νση Μέτρων και Σταθμών του Υπουργείου Εμπορίου. 5.Ανεκτό όριο σφάλματος. Το ανεκτό όριο σφάλματος κατά τον Αρχικό και Περιοδικό έλεγχο Μέτρων και Σταθμών των μετρητών αντλιών παροχής υγραερίου για τροχοφόρα οχήματα έχει καθορισθεί στο άρθρ.555α της Αγορανομικής Διάταξης 72/77, σε ± 0,5%. 6.Τέλη Αρχικού Ελέγχου και επισήμανσης. Ι.Τα τέλη του Αρχικού Ελέγχου και επισήμανσης καθορίζονται κατά κατηγορία αντλιών παροχής υγραερίου, ως εξής: α)Αντλίες υγραερίου μονές (μονής παροχής)                                                           δρχ. 270 β)Αντλίες υγραερίου διπλές (διπλής παροχής)                                                           δρχ. 550). (Μετά τη σελ. 76,504(β) Σελ. 76,5041 Τεύχος 1275- Σελ. 27 Μέτρα και Σταθμά 5.Β.β.25 5.Β.β.25 Μέτρα και Σταθμά 2.Τα παραπάνω τέλη θα καταβάλλονται από τους εισαγωγείς, εμπόρους αντιπροσώπους ή κατασκευαστές στα αρμόδια για τον έλεγχο όργανα, τα οποία υποχρεούνται στην έκδοση τριπλοτύπου αποδείξεως είσπραξης τελών Αρχικού ελέγχου Μέτρων και Σταθμών, το πρώτο φύλλο της οποίας παραδίδεται στον ενδιαφερόμενο. 7.Τέλη Περιοδικού Ελέγχου και επισήμανσης. 1.Τα τέλη του Περιοδικού Ελέγχου και επισήμανσης καθορίζονται κατά κατηγορία αντλιών παροχής υγραερίου, ως εξής: α)Αντλίες υγραερίου μονές         (μονής παροχής)                                                                    δρχ. 250 β)Αντλίες υγραερίου διπλές        (διπλής παροχής)                                                                   δρχ. 500 2.Τα παραπάνω τέλη θα καταβάλλονται από τους κατόχους των αντλιών αυτών (πρατηριούχοι) στα αρμόδια για τον έλεγχο όργανα, τα οποία υποχρεούνται στην έκδοση διπλοτύπου αποδείξεως είσπραξης τελών Περιοδικού ελέγχου Μέτρων και Σταθμών, το πρώτο αντίτυπο της οποίας παραδίδεται στον ενδιαφερόμενο. 8.΄Εκτακτος ΄Ελεγχος. Εκτός των παραπών προβλεπομένων Αρχικού και Περιοδικού Ελέγχου των μετρητών αντλιών παροχής υγραερίου δύνανται να ενεργούνται και έκτακτοι Αγορανομικοί έλεγχοι σε περιπτώσεις που θα κρίνεται αναγκαίο από την αρμόδια Αρχή, είτε αυτεπάγγελτα από τις αρμόδιες Υπηρεσίες ελέγχου, είτε κατόπιν πρότασης του Εισαγγελέα ή του Νομάρχη ή άλλης Δημόσιας Αρχής ή κατόπιν καταγγελίας ή παραπόνων (Π.Δ. 524/78 άρθρ.8 παρ.1). 9.Μέσα και διαδικασία ελέγχου της ακριβείας των μετρητών αντλιών υγραερίου. 1.Για τη διενέργεια του Αρχικού, Περιοδικού ή Εκτάκτων ελέγχων στους μετρητές υγραερίου θα χρησιμοποιούνται τα ειδικά δοχεία λιτρόμετρα, χωρητικότητας τουλάχιστον 20 λίτρων, με τα οποία πρέπει να είναι εφοδιασμένα τα πρατήρια παροχής υγραερίου για τροχοφόρα, όπως προβλέπει το άρθρ.555β της Αγορανομικής Διάταξης 72/77. 2.Η διαδικασία διενέργειας του ελέγχου όπως και κάθε άλλη σχετική λεπτομέρεια, θα καθορισθούν με ιδιαίτερη εγκύκλιο του Υπουργείου Εμπορίου. 10.Κατάθεση προϊόντος τελών ελέγχου-Απόδοση λογαριασμού. Το προϊόν των τελών που εισπράχθησαν κατά τον Αρχικό και Περιοδικό έλεγχο κατατίθενται αμέσως, με ευθύνη του Προϊσταμένου του συνεργείου ελέγχου, στα κατά τόπους Υποκαταστήματα της Εθνικής Τράπεζας της Ελλάδος υπέρ του ειδικού λογαριασμού Μέτρων και Σταθμών (Νο 540015-5). Γενικά για την απόδοση του λογαριασμού έχουν ισχύ τα εκτεθέντα στα άρθρ.57 και 58 της απόφασης Φ3/2587/78 του Υπουργείου Εμπορίου. Οι παραβάτες της απόφασης αυτής διώκονται και τιμωρούνται βάσει των διατάξεων των άρθρ.9, 10 και 11 του Π.Δ. 524/78 και του ισχύοντος Αγορανομικού Κώδικα.